**GINČŲ KOMISIJA PRIE SOCIALINĖS APSAUGOS IR DARBO MINISTERIJOS**

**2012 METŲ PIRMOJO PUSMEČIO VEIKLOS ATASKAITA**

**I. INSTITUCIJOS MISIJA IR STRATEGINIAI TIKSLAI**

**Programos pavadinimas:** Neįgaliųjų socialinė integracija.

**Programos tikslo pavadinimas**: Plėtoti paslaugų neįgaliesiems prieinamumą, didinti neįgaliųjų savarankiškumą ir skatinti jų įsidarbinimo galimybes.

**Programos uždavinio pavadinimas**: Sudaryti sąlygas Ginčų komisijos, Neįgalumo ir darbingumo nustatymo tarnybos bei Neįgaliųjų reikalų departamento veiklai.

**Misija:** Vadovaujantis Lietuvos Respublikos Konstitucija, Lietuvos Respublikos neįgaliųjų socialinės integracijos įstatymu, taip pat kitais įstatymais, Socialinės apsaugos ir darbo ministro bei sveikatos apsaugos ministro įsakymais ir kitais teisės aktais, kaip privalomo išankstinio ginčų nagrinėjimo ne teismo tvarka institucijai, nagrinėti ginčus tarp asmens, pensiją ar išmoką mokančios institucijos ir Neįgalumo ir darbingumo lygio nustatymo tarnybos.

**Strateginiai tikslai**:

1. Įgyvendinti neįgaliųjų socialinės integracijos politiką.
2. Užtikrinti neįgaliųjų teisių gynybą, nagrinėjant ir sprendžiant ginčus dėl neįgalumo, darbingumo lygio, specialiųjų poreikių nustatymo, darbo pobūdžio ir sąlygų, profesinės reabilitacijos paslaugų poreikio nustatymo.
3. Kaupti, sisteminti ir apibendrinti neįgaliųjų prašymuose keliamas problemas ir teikiant siūlymus Socialinės apsaugos ir darbo ministerijai, prisidėti prie neįgaliųjų socialinės integracijos politikos tobulinimo.

**II. PROGRAMŲ, NUMATYTŲ VEIKLOS**

**STRATEGINIAME PLANE, ĮGYVENDINIMAS**

**Programos uždaviniui įgyvendinti vykdytų priemonių aprašymas**: Ginčų tarp asmens, pensiją ar išmoką mokančios institucijos ir Neįgalumo ir darbingumo nustatymo tarnybos prie LR socialinės apsaugos ir darbo ministerijos (toliau – NDNT) ikiteisminis nagrinėjimas:

* 2012 m. I-ąjį pusmetį buvo planuota gauti 276 pareiškėjų skundus (prašymus).
* Per 2012 m. I-ąjį pusmetį (t. y. ataskaitinį laikotarpį) buvo gauti 274 skundai (prašymai) (pav. Nr. 1 ir pav. Nr. 2).
* 2012 metų I-ąjį pusmetį bendras gautų skundų (prašymų) nagrinėjimo laikotarpis Ginčų komisijoje – 1 mėn. 8 d.
* Per ataskaitinį laikotarpį buvo gauti 274 skundai (prašymai), iš jų:
  1. išnagrinėti ir priimti sprendimai - 146 arba 53,3 %. Bendras 2012 m. I-ąjį pusmetį išnagrinėtų skundų (prašymų) skaičius (įskaitant gautus 2011 m. IV ketv. ir neišnagrinėtus 44 skundus (prašymus)) – 190.
  2. nebaigti nagrinėti – 75 arba 27,4 %;
  3. persiųsti į NDNT – 30 arba 10,9 %;
  4. persiųsti į kitas institucijas – 1 arba 0,4 %;
  5. nutraukti teikėjo prašymu – 0;
  6. atmesti dėl praleisto termino – 0;
  7. nepriimti nagrinėti (neatitinkant Lietuvos Respublikos administracinių bylų teisenos įstatymo 23 straipsnio 3 dalies reikalavimams) – 22 arba 8 %.
* 2012 m. I-ojo pusmečio skundų nagrinėjimo rezultatai:

1. pakeistų NDNT Sprendimų kontrolės skyriaus sprendimų skaičius – 25 arba 13,2 %;

2) papildytų (tenkintų iš dalies), tačiau nekeistų NDNT Sprendimų kontrolės skyriaus sprendimų skaičius – 15 arba 7,9 %;

3) paliktų galioti NDNT Sprendimų kontrolės skyriaus sprendimų skaičius – 150 arba 78,9 %.

**Asignavimų panaudojimas**: Planuoti ataskaitinio laikotarpio asignavimai 311,0 tūkst. litų. Faktiniai ataskaitinio laikotarpio asignavimai (kasinės išlaidos) – 254,8 tūkst. litų.

Ginčų komisijos pirmininkas Klaudijus Stanionis

***PRIEDAS NR. 1***

**1 lentelė. Ginčų komisijos prie SADM gautų skundų skaičius**

***(2005 m. III ketv. – 2012 m. I pusm.)***

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Metai** | **I** | **II** | **III** | **I ketv.** | **IV** | **V** | **VI** | **II ketv.** | **I pusm.** | **VII** | **VIII** | **IX** | **III ketv.** | **X** | **XI** | **XII** | **IV ketv.** | **II pusm.** | **Iš viso** |
| **2005 m.** | **-** | **-** | **-** | **-** | **-** | **-** | **-** | **-** | **-** | **3** | **11** | **12** | **26** | **16** | **9** | **20** | **45** | **71** | **71** |
| **2006 m.** | **27** | **25** | **26** | **78** | **25** | **32** | **20** | **76** | **154** | **26** | **14** | **14** | **54** | **10** | **17** | **15** | **42** | **96** | **250** |
| **2007 m.** | **17** | **14** | **14** | **45** | **14** | **15** | **13** | **41** | **86** | **14** | **12** | **14** | **40** | **21** | **19** | **21** | **61** | **101** | **188** |
| **2008 m.** | **33** | **19** | **15** | **67** | **21** | **22** | **17** | **60** | **127** | **6** | **9** | **14** | **29** | **15** | **12** | **11** | **38** | **67** | **194** |
| **2009 m.** | **23** | **30** | **19** | **67** | **22** | **20** | **22** | **63** | **130** | **18** | **16** | **32** | **60** | **30** | **47** | **35** | **124** | **184** | **314** |
| **2010 m.** | **36** | **51** | **67** | **154** | **43** | **25** | **33** | **101** | **255** | **34** | **47** | **51** | **132** | **50** | **49** | **54** | **153** | **285** | **540** |
| **2011 m.** | **61** | **62** | **59** | **182** | **53** | **55** | **63** | **171** | **353** | **52** | **50** | **41** | **143** | **46** | **44** | **39** | **129** | **272** | **625** |
| **2012 m.** | **56** | **39** | **33** | **128** | **49** | **45** | **52** | **146** | **274** |  |  |  |  |  |  |  |  |  |  |